Det næste originale album fra Bush var ''[[The Red Shoes]]'' fra november [[1993]]. Albummet er kendetegnet ved give plads til en række gæster, heriblandt komponisten og dirigenten [[Michael Kamen]], komikeren [[Lenny Harry]], [[Prince]], [[Eric Clapton]], [[Gary Brooker]] (fra [[Procol Harum]]), Trevor Whittaker og [[Jeff Beck]]. I lighed med ''The Sensual World'' havde ''The Red Shoes'' også deltagelse af [[Trio Bulgarka]], en kvindetrio, der sang på flere af numrene, blandt andet "You're the One" og "Rocket's Tail". Albummet indbragte Bush den hidtil højeste placering på den amerikanske albumliste med en 28. plads. Kun en enkelt single fra pladen, "Rubberband Girl", kom på den amerikanske liste med en 88. plads som bedste placering. Bedre gik det i hjemlandet, hvor albummet nåede andenpladsen. Fire singler, ud over "Rubberband Girl" også "The Red Shoes", "Moments of Pleasure" og "And So Is Love", nåede i top-30.<ref name=chart /> I 1994 stod Kate Bush som instruktør og manuskriptforfatter bag kortfilmen ''The Line, the Cross & the Curve'' med Bush og den engelske skuespiller [[Miranda Richardson]] i de centrale roller. Filmen præsenterede seks af sangene fra ''The Red Shoes''.<ref>{{imdb titel | id = 107421 | titel = The Line, the Cross & the Curve }}</ref>
Levende_personer Vegetarer